**Ministru kabineta noteikumu projekta** **“Grozījumi Ministru kabineta 2017.gada 28.februāra noteikumos Nr. 105 “Noteikumi par publisko iepirkumu līgumcenu robežvērtībām”” sākotnējās ietekmes novērtējuma ziņojums**

**(anotācija)**

|  |  |  |  |
| --- | --- | --- | --- |
| **Tiesību akta projekta anotācijas kopsavilkums** | | | |
| Mērķis, risinājums un projekta spēkā stāšanās laiks (500 zīmes bez atstarpēm) | | | Nav attiecināms. |
|  | | | |
| **I. Tiesību akta projekta izstrādes nepieciešamība** | | | |
| 1. | Pamatojums | Saskaņā ar Eiropas Parlamenta un Padomes 2014.gada 26.februāra Direktīvas 2014/24/ES par publisko iepirkumu un ar ko atceļ Direktīvu 2004/18/EK (turpmāk – Direktīva 2014/24/ES) 6.pantu, Eiropas Parlamenta un Padomes 2014.gada 26.februāra Direktīvas 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK (turpmāk – Direktīva 2014/25/ES), 17.pantu un Eiropas Parlamenta un Padomes 2014.gada 26.februāra Direktīvas 2014/23/ES par koncesijas līgumu slēgšanas tiesību piešķiršanu (turpmāk – Direktīva 2014/23/ES) 9.pantu Eiropas Komisija reizi divos gados pārskata Direktīvas 2014/23/ES 8.pantā, Direktīvas 2014/24/ES 4. un 13.pantā un Direktīvas 2014/25/ES 15.pantā minētās līgumcenu robežvērtības.  1. Ar Komisijas 2019.gada 30.oktobra regulu Nr.2019/1828, ar ko Eiropas Parlamenta un Padomes Direktīvu 2014/24/ES groza attiecībā uz publisko piegādes, pakalpojumu un būvdarbu līgumu un metu konkursu robežvērtībām, ir grozītas Eiropas Parlamenta un Padomes Direktīvas 2014/24/ES 4. un 13.pantā minētās līgumcenu robežvērtības.  2. Ar Komisijas 2019.gada 30.oktobra regulu Nr.2019/1829, ar ko Eiropas Parlamenta un Padomes Direktīvu 2014/25/ES groza attiecībā uz piegādes, pakalpojumu un būvdarbu līgumu un metu konkursu robežvērtībām, ir grozītas Eiropas Parlamenta un Padomes Direktīvas 2014/25/ES 15.pantā minētās līgumcenu robežvērtības.  3. Ar Komisijas 2019.gada 30.oktobra regulu Nr.2019/1827, ar ko Eiropas Parlamenta un Padomes Direktīvu 2014/23/ES groza attiecībā uz koncesiju robežvērtībām, ir grozītas Eiropas Parlamenta un Padomes Direktīvas 2014/23/ES 8.pantā minētās līgumcenu robežvērtības.  Publisko iepirkumu likuma 12.pantā, Sabiedrisko pakalpojumu sniedzēju iepirkumu likuma 15.pantā un Publiskās un privātās partnerības likuma 131.pantā ir noteikts deleģējums Ministru kabinetam noteikt līgumcenu robežvērtības, pamatojoties uz Eiropas Savienības starptautiskajām saistībām attiecībā uz līgumcenu robežvērtībām, kas jāievēro pasūtītājam un sabiedrisko pakalpojumu sniedzējam. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Publisko iepirkumu likuma 12.pantā, Sabiedrisko pakalpojumu sniedzēju iepirkumu likuma 15.pantā un Publiskās un privātās partnerības 131.pantā ir noteikts pilnvarojums Ministru kabinetam noteikt publisko iepirkumu līgumcenu robežvērtības, pamatojoties uz Eiropas Savienības starptautiskajām saistībām attiecībā uz līgumcenu robežām, kas jāievēro pasūtītājam un sabiedrisko pakalpojumu sniedzējam. Publisko iepirkumu likuma 12.pants, Sabiedrisko pakalpojumu sniedzēju iepirkumu likuma 15.pants un Publiskās un privātās partnerības likuma 131.pants arī paredz, ka Ministru kabinets nosaka minētās līgumcenu robežvērtības vismaz reizi divos gados mēneša laikā pēc tam, kad Eiropas Komisija ir paziņojusi Eiropas Savienības Oficiālajā Vēstnesī attiecīgās līgumcenu robežvērtības. Šobrīd piemērojamās publisko iepirkumu līgumcenu robežvērtības noteiktas atbilstoši -  1) Komisijas 2017.gada 18.decembra deleģētai regulai Nr.2017/2365, ar ko Eiropas Parlamenta un Padomes Direktīvu 2014/24/ES groza attiecībā uz piemērošanas robežvērtībām līgumu slēgšanas tiesību piešķiršanas procedūrās,  2) Komisijas 2017. gada 18.decembra deleģētai regulai Nr. 2017/2364, ar ko Eiropas Parlamenta un Padomes Direktīvu 2014/25/ES groza attiecībā uz piemērošanas robežvērtībām līgumu slēgšanas tiesību piešķiršanas procedūrās, un  3) Komisijas 2017.gada 18.decembra deleģētai regulai Nr.2017/2366, ar ko Eiropas Parlamenta un Padomes Direktīvu 2014/23/ES groza attiecībā uz piemērošanas robežvērtībām līgumu slēgšanas tiesību piešķiršanas procedūrās.  1) 2019.gada 31.oktobrī Eiropas Savienības Oficiālajā Vēstnesī L daļā (279.numurā) publicēta Komisijas 2019.gada 30.oktobra regula Nr.2019/1828, ar ko Eiropas Parlamenta un Padomes Direktīvu 2014/24/ES groza attiecībā uz publisko piegādes, pakalpojumu un būvdarbu līgumu un metu konkursu robežvērtībām,  2) 2019.gada 31.oktobrī Eiropas Savienības Oficiālajā Vēstnesī L daļā (279.numurā) publicēta Komisijas 2019.gada 30.oktobra regula Nr.2019/1829, ar ko Eiropas Parlamenta un Padomes Direktīvu 2014/25/ES groza attiecībā uz piegādes, pakalpojumu un būvdarbu līgumu un metu konkursu robežvērtībām, un  3) 2019.gada 31.oktobrī Eiropas Savienības Oficiālajā Vēstnesī L daļā (279.numurā) publicēta Komisijas 2019.gada 30.oktobra regula Nr.2019/1827, ar ko Eiropas Parlamenta un Padomes Direktīvu 2014/23/ES groza attiecībā uz koncesiju robežvērtībām.  Ņemot vērā, ka piemērojamās publisko iepirkumu līgumcenu robežvērtības ir mainītas, nepieciešams veikt grozījumus arī Ministru kabineta 2017.gada 28.februāra noteikumos Nr.105 “Noteikumi par publisko iepirkumu līgumcenu robežvērtībām”.  Atbilstoši Ministru kabineta noteikumu projekta tiesiskais regulējums paredz precizēt publisko iepirkumu līgumcenu robežvērtības, kas noteiktas Publisko iepirkumu likuma 12.pantā, Sabiedrisko pakalpojumu sniedzēju iepirkumu likuma 15.pantā un Publiskās un privātās partnerības likuma 131.pantā minētajos gadījumos: 5 350 000 *euro* (šobrīd 5 548 000 *euro*) būvdarbu līgumiem, Publisko iepirkumu likuma piemērošanas gadījumā 139 000 *euro* (šobrīd 144 000 *euro*) un Sabiedrisko pakalpojumu sniedzēju iepirkumu likuma piemērošanas gadījumā 428 000 *euro* (šobrīd 443 000 *euro*) piegādes un pakalpojumu līgumiem, Publisko iepirkumu likuma 6.panta 2.punktā minētajā gadījumā – 214 000 *euro* (šobrīd 221 000 *euro*). | |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Iepirkumu uzraudzības birojs. | |
| 4. | Cita informācija | Nav. | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1695 pasūtītāji Publisko iepirkumu likuma izpratnē un 222 sabiedrisko pakalpojumu sniedzēji Sabiedrisko pakalpojumu sniedzēju iepirkumu likuma izpratnē, un juridiskas un fiziskas personas, kas piedāvā tirgū pakalpojumus, preces un būvdarbus un kas piedalās publiskajos iepirkumos (to precīzu skaitu nav iespējams noteikt). |
| 2. | Tiesiskā regulējuma ietekme uz tautsaimniecību un administratīvo slogu | Jāievēro nosacījumi par attiecīgo pasūtītāju un sabiedrisko pakalpojumu sniedzēju iepirkumu procedūras paziņojumu nosūtīšanu publicēšanai Eiropas Savienības Oficiālajā Vēstnesī, kā arī periodisko informatīvo ziņojumu, statistikas pārskatu sniegšanā Iepirkumu uzraudzības birojam. Administratīvais slogs nemainās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2014.gada 26.februāra Direktīva 2014/24/ES par publisko iepirkumu un ar ko atceļ Direktīvu 2004/18/EK. Minētā Direktīva pārņemta ar Publisko iepirkumu likumu, Ministru kabineta 2017.gada 28.februāra noteikumiem Nr.103 „Publisko iepirkumu paziņojumi un to sagatavošanas kārtība”, Ministru kabineta 2017.gada 28.februāra noteikumiem Nr.105 “[Noteikumi par publisko iepirkumu līgumcenu robežvērtībām](http://likumi.lv/ta/id/211791-noteikumi-par-publisko-iepirkumu-ligumcenu-robezam)”, Ministru kabineta 2017.gada 28.februāra noteikumiem Nr.107 “Iepirkuma procedūru un metu konkursu norises kārtība”.  Eiropas Parlamenta un Padomes 2014.gada 26.februāra Direktīva 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK. Minētā Direktīva pārņemta ar Sabiedrisko pakalpojumu sniedzēju iepirkumu likumu, Ministru kabineta 2017.gada 28.marta noteikumiem Nr.187 „Sabiedrisko pakalpojumu sniedzēju iepirkuma procedūru un metu konkursu norises kārtība”, Ministru kabineta 2017.gada 28.marta noteikumiem Nr.182 “Sabiedrisko pakalpojumu sniedzēju iepirkumu paziņojumi un to sagatavošanas kārtība”, Ministru kabineta 2017.gada 28.februāra noteikumiem Nr.105 “[Noteikumi par publisko iepirkumu līgumcenu robežvērtībām](http://likumi.lv/ta/id/211791-noteikumi-par-publisko-iepirkumu-ligumcenu-robezam)”.  Eiropas Parlamenta un Padomes 2014.gada 26.februāra Direktīva 2014/23/ES par koncesijas līgumu slēgšanas tiesību piešķiršanu. Minētās Direktīvas prasības tika pārņemtas ar grozījumiem Publiskās un privātās partnerības likumā, Ministru kabineta 2017.gada 3.maija noteikumiem Nr.244 “Koncesijas procedūras paziņojumi un to sagatavošanas kārtība”, Ministru kabineta 2017.gada 28.februāra noteikumiem Nr.105 “[Noteikumi par publisko iepirkumu līgumcenu robežvērtībām](http://likumi.lv/ta/id/211791-noteikumi-par-publisko-iepirkumu-ligumcenu-robezam)”.  Komisijas 2019.gada 30.oktobra regula Nr.2019/1828, ar ko Eiropas Parlamenta un Padomes Direktīvu 2014/24/ES groza attiecībā uz publisko piegādes, pakalpojumu un būvdarbu līgumu un metu konkursu robežvērtībām.  Komisijas 2019.gada 30.oktobra regula Nr.2019/1829, ar ko Eiropas Parlamenta un Padomes Direktīvu 2014/25/ES groza attiecībā uz piegādes, pakalpojumu un būvdarbu līgumu un metu konkursu robežvērtībām.  Komisijas 2019.gada 30.oktobra regula Nr.2019/1827, ar ko Eiropas Parlamenta un Padomes Direktīvu 2014/23/ES groza attiecībā uz koncesiju robežvērtībām. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Komisijas 2019.gada 30.oktobra regula Nr.2019/1828, ar ko Eiropas Parlamenta un Padomes Direktīvu 2014/24/ES groza attiecībā uz publisko piegādes, pakalpojumu un būvdarbu līgumu un metu konkursu robežvērtībām | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.panta  1.punkta “a” apakšpunkts | Grozījumi Ministru kabineta 2017.gada 28.februāra noteikumos Nr.105 “Noteikumi par publisko iepirkumu līgumcenu robežvērtībām” 2.1. un 2.2.apakšpunkts. | ES tiesību akta vienība tiek pārņemta pilnībā. | Likumprojekts stingrākas prasības neparedz. |
| 1.panta  1.punkta “b” apakšpunkts | Grozījumi Ministru kabineta 2017.gada 28.februāra noteikumos Nr.105 “Noteikumi par publisko iepirkumu līgumcenu robežvērtībām” 2.1. un 2.2.apakšpunkts. | ES tiesību akta vienība tiek pārņemta pilnībā. | Likumprojekts stingrākas prasības neparedz. |
| 1.panta  1.punkta “c” apakšpunkts | Netiek pārņemts. |  | Līgumcenu robežu diferencēšana atkarībā no pasūtītāja vai līguma priekšmeta veida netika pārņemta Publisko iepirkumu likumā, līdz ar to šāda līgumcenu robeža netiek noteikta šajos noteikumos. |
| 1.panta  2.punkta “a” apakšpunkts | Grozījumi Ministru kabineta 2017.gada 28.februāra noteikumos Nr.105 “Noteikumi par publisko iepirkumu līgumcenu robežvērtībām” 2.3.apakšpunkts. | ES tiesību akta vienība tiek pārņemta pilnībā. | Likumprojekts stingrākas prasības neparedz. |
| 1.panta  2.punkta “b” apakšpunkts | Grozījumi Ministru kabineta 2017.gada 28.februāra noteikumos Nr.105 “Noteikumi par publisko iepirkumu līgumcenu robežvērtībām” 2.4.apakšpunkts. | ES tiesību akta vienība tiek pārņemta pilnībā. | Likumprojekts stingrākas prasības neparedz. |
| Attiecīgā ES tiesību akta datums, numurs un nosaukums | Komisijas 2019.gada 30.oktobra regula Nr.2019/1829, ar ko Eiropas Parlamenta un Padomes Direktīvu 2014/25/ES groza attiecībā uz piegādes, pakalpojumu un būvdarbu līgumu un metu konkursu robežvērtībām | | |
| A | B | C | D |
| 1.panta  “a” apakšpunkts | Grozījumi Ministru kabineta 2017.gada 28.februāra noteikumos Nr.105 “Noteikumi par publisko iepirkumu līgumcenu robežvērtībām” 3.1. un 3.3.apakšpunkts. | ES tiesību akta vienība tiek pārņemta pilnībā. | Likumprojekts stingrākas prasības neparedz. |
| 1.panta  “b” apakšpunkts | Grozījumi Ministru kabineta 2017.gada 28.februāra noteikumos Nr.105 “Noteikumi par publisko iepirkumu līgumcenu robežvērtībām” 3.1. un 3.3.apakšpunkts. | ES tiesību akta vienība tiek pārņemta pilnībā. | Likumprojekts stingrākas prasības neparedz. |
| Attiecīgā ES tiesību akta datums, numurs un nosaukums | Komisijas 2019.gada 30.oktobra regula Nr.2019/1827, ar ko Eiropas Parlamenta un Padomes Direktīvu 2014/23/ES groza attiecībā uz koncesiju robežvērtībām | | |
| A | B | C | D |
| 1.pants | Grozījumi Ministru kabineta 2017.gada 28.februāra noteikumos Nr.105 “Noteikumi par publisko iepirkumu līgumcenu robežvērtībām” 3.1 punkts. | ES tiesību akta vienība tiek pārņemta pilnībā. | Likumprojekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav pārņemta Direktīvas 2014/24/ES 4. panta „c” apakšpunktā minētā līgumcenu robežvērtība, bet noteikta zemāka līgumcenu robežvērtība, par kuru vienojās, izstrādājot un pieņemot Publisko iepirkumu likumu. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. | | |
| Cita informācija | Nav | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nav. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas un institucionālo struktūru, kā arī cilvēkresursu nodrošinājumu. |
| 3. | Cita informācija | Nav. |

Finanšu ministrs J. Reirs

Jaunroze, 67095587

liene.jaunroze@fm.gov.lv